Syv nordjyder er utilfredse med den nuværende landbrugspolitik. Derfor tager de mod Christiansborg.

Det er kampen om randzonerne, der igen blusser op. Landmændene er ikke tilfredse med at miste flere meter af deres marker for at der kan oprettes randzoner op ad de danske åer. Målet er at begrænse kvælstof og pesticider, men ifølge Danmarks miljøundersøgelser virker det ikke efter hensigten. Derfor drager en gruppe nordjyder mod Christiansborg, hvor de vil kæmpe imod lovforslaget om indførelsen af randzoner. Her skal de frembringe deres argumenter til Folketingets fødevareudvalget. Loven 1. behandles netop nu i Folketinget. Efter planen skal loven træde i kraft pr. 1. september.